
Klassi täitumuse piirnormide kehtestamine
Narva Kesklinna Gümnaasiumi klassides
1. Asjaolud ja menetluse käik.

Narva Linnavalitsuse Kultuuriosakonda 05.09.2011. a saabus Narva Kesklinna Gümnaasiumi taotlus palvega lubada klassi täitumuse ülemise piirnormi suurendamist asutuse 1. klassides kuni 26 õpilaseni. Klasside täitumuse ülemiste piirnormide suurendamisele on Narva Kesklinna Gümnaasiumi hoolekogu nõusoleku andnud.
Narva Linnavalitsuse 23.09.2009 korraldusega nr 1066-k „Klassi täituvuse piirnormi kehtestamine Narva Kesklinna Gümnaasiumi klassides“ punktiga 3.1 kehtestati 1.-3. klassides täituvuse piirnormiks 28 õpilast. Kehtiv põhikooli- ja gümnaasiumiseadus ei näe ette võimalust klassi täitumuse ülemise piirnormi suurendamiseks õpilaste suhtes, kes alustasid põhihariduse omandamist 2010/2011. õppeaastal või varem. Kuna mainitud korraldus on 1. klasside osas seadusega vastuolus, vajab see muutmist.
2. Õiguslikud alused.

Vastavalt põhikooli- ja gümnaasiumiseaduse § 26 lõikele 1 on klassi täitumuse ülemine piirnorm põhikoolis 24 õpilast. Vastavalt põhikooli- ja gümnaasiumiseaduse § 26 lõikele 3 võib kooli pidaja direktori ettepanekul ning hoolekogu nõusolekul kehtestada § 26 lõikes 1 nimetatud piirnormist suurema klassi täitumuse ülemise piirnormi, kuni 26 õpilast.
Narva Linnavolikogu delegeeris 23.09.2010 määrusega nr 31 Narva Linnavolikogu põhikooli-ja gümnaasiumiseaduse § 26 lõikega 3 ettenähtud küsimuse lahendamise Narva Linnavalitsusele.
3. Otsus.

3.1 Kehtestada 2011/2012. õppeaastaks 1. klasside täitumuse ülemiseks piirnormiks Narva Kesklinna Gümnaasiumis 26 õpilast.

4. Rakendussätted.

4.1 Tunnistada Narva Linnavalitsuse 23.09.2009 korralduse nr 1066-k „Klassi täituvuse piirnormi kehtestamine Narva Kesklinna Gümnaasiumi klassides“ punkti 3.1 kehtetuks 1. klasside osas.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.
4.3 Korraldus jõustub seadusega  sätestatud korras.

